Міхаіл Фёдаравіч Талкачоў

Міхаі́л Фё́даравіч Талкачо́ў (, вёска Дубраўка, Добрушскі раён Гомельскай вобласці — , Палтава) — удзельнік Вялікай Айчыннай вайны, палкоўнік. Герой Савецкага Саюза (1945). Удзельнік Парада Перамогі 24 чэрвеня 1945 года на Чырвонай плошчы ў Маскве.

 Біяграфія 
М. Ф. Талкачоў нарадзіўся ў вёсцы Дубраўка (зараз у Добрушскім раёне Гомельскай вобласці Беларусі). У 1941 годзе скончыў 2 курсы Адэскага тэхнікума харчовай прамысловасці. 15 ліпеня 1941 года прызваны на службу ў Чырвоную Армію. У 1942 годзе скончыў Пензенскае артылерыйскае вучылішча. У дзеючай арміі з 6 чэрвеня 1942 года. Удзельнік баёў на паўночным, Паўночна-Заходнім, 2-м Прыбалтыйскім, 1-м Беларускім франтах. Удзельнічаў у баявых дзеяннях у Цвярской вобласці, на тэрыторыі Літвы, Польшчы, Германіі, штурму рэйхстага.

Артылерыйская батарэя 185-га асобнага знішчальнага процітанкавага дывізіёна 171-й Ідрыцкай Чырванасцяжнай стралковай дывізіі 79-га стралковага корпуса (3-я ўдарная армія, 1-ы Беларускі фронт) пад камандаваннем старшага лейтэнанта М. Талкачова вызначылася ў баях на подступах да Берліна. 22 красавіка 1945 года выйшла ў тыл праціўніка, перарэзала шашу і адбівала контратакі да падыходу савецкіх войскаў, не дазволіўшы нямецкім рэзервам прабіцца да Берліна.

Пасля вайны М. Ф. Талкачоў працягваў службу ў Савецкай Арміі. У 1948 годзе скончыў Ленінградскую вышэйшую афіцэрскую школу артылерыі. З 1972 года палкоўнік М. Ф. Талкачоў у запасе. Жыў у Палтаве. Памёр 10 лістапада 1998 года. Пахаваны на Цэнтральных могілках у Палтаве.

 Узнагароды 
міні|Мемарыяльны комплекс «Памяць» у Добрушы.
 Медаль «Залатая Зорка»
 Ордэн Леніна
 Ордэн Аляксандра Неўскага
 Ордэн Айчыннай вайны 1-й ступені
 Ордэн Айчыннай вайны 2-й ступені
 2 ордэны Чырвонай Зоркі
 Медаль «За адвагу»
 медалі

 Памяць 

 Імя Героя на памятным знаку ў гонар 60-годдзя Перамогі ў Палтаве.
 У Добрушы (Гомельская вобласць) на тэрыторыі Мемарыяльнага комплексу «Памяць» устаноўлены стэлы з імёнамі ўраджэнцаў раёна — Герояў Савецкага Саюза. На адной з стэл паказана імя М. Ф. Талкачова.

 Зноскі 

 Літаратура 




 Спасылкі 


Катэгорыя:Артылерысты Вялікай Айчыннай вайны
Катэгорыя:Палкоўнікі СССР